google/wiki40b huggingface dataset:
Ekranoplan

Ekranoplan  (russisk экраноплан), også kjent som Wing in Ground (WIG) Effect Craft (engelsk) er betegnelsen på flylignende luftfartøyer som, ved å bevege seg få meter over havflaten eller jevne flater på landjorden, er i stand til å utnytte bakkeeffekten. Ekranoplanet er ifølge den internasjonale maritime organisasjon (IMO), klassifisert som et skip. Dette skyldes den såkalte bakkeeffekten, hvor løftet skapes ved å presse sammen luften mellom vingeflaten og bakken slik at en slags luftpute oppstår. Ekranoplanet kunne bare fly ovenpå denne «luftputen», det var ikke mulig å stige høyere. Derfor er ekranoplanet mer et skip enn et fly. Ideen var kommet fra sovjetiske hydrofoilkonstruktører som bygde hydrofoiler. En gevinst med dette konseptet for å generere løft like over bakken er at luftmotstanden reduseres, slik at man trengte mindre motorkraft enn i konvensjonelle fly.

Ekranoplanet

Det første ekranoplanet, som ble bygd først og fremst for å utnytte bakkeffekten, ble bygd av den finske oppfinneren Toivo Kaario i 1935, da han tok ut patent på et kjøretøy basert på en luftslede, propelldrevne sleder med skiunderstell. Til å begynne med var sleden med vingespennet tatt under slep, men så ble en propellmotor med ytelse på 16 hestekrefter montert. Kaario fortsatte med sine prosjekter til tross for avbruddet som skyldes krigen 1939-1945, og kom ut for problemer med utilstrekkelig ytelsesevne. Andre samtidige ingeniører fattet interesse for bakkeeffekten som løftemiddel for motorkjøretøyer, blant annet svensken I. Troeng som bygde «flyvende vinger» kalt Aeroboat på slutten av 1930-tallet.
Lagtingets velferdskomité

Lagtingets velferdskomité (færøysk: Trivnaðarnevndin) er den fagkomiteen som behandler sosial-, helse-, arbeidsmarkeds- og boligsaker på Lagtinget på Færøyene. Dagens komité ble dannet da arbeidskomiteen samt sosial- og helsekomiteen ble slått sammen i 1995, og formannen i sosial- og helsekomiteen, Kristian Magnussen, ble den første formannen i velferdskomiteen. Komiteen har syv medlemmer.
Joan Maragall

Liv

Maragalls overklassefamilie hadde sitt virke innenfor den blomstrende tekstilindustrien i Barcelona, og etter å ha fullført skolen, påtok Joan Maragall seg farens jobb. Men siden han aldri hadde likt familiens virksomhet, besluttet han å studere juss ved universitet, men han fullførte aldri studiene. Han giftet seg med Clara Noble, som han fikk 13 barn sammen med. I 1904 vant han alle tre prisene som ble utdelt av Jocs Florals i Barcelona, og ble utropt til Mestre en Gai Saber. Hans private hjem i Sant Gervasi ble kjøpt av Biblioteca de Catalunya og er mulig å besøke.
Barnebarnet hans, Pasqual Maragall, skulle seinere bli borgermester av Barcelona og etter hvert Catalonias president.

Verk

Maragalls poesi var basert på livet og naturen. Han var sterkt influert av tyske forfattere som Nietzsche, Novalis og Goethe, som han alle sammen oversatte til katalansk. Hans poesi gikk gjennom perioder med dekadentisme og vitalisme. Han er mest kjent for sin 'teorien om det levende ord', eller teoria de la paraula viva, som forfektet Nietzschean vitalisme og spontanitet eller til og med ufullkommen skriving over kald og gjennomtenkt poesi.
I tillegg til å skrive dikt, kultiverte han journalismen i de viktigste avantgardemagasinene på den tiden: L'Avenç, Catalònia og Luz, hvor han ble en hovedfigur for katalansk modernisme.

Digitaliserte verk

Digitaliserte verk finnes i portalen El món de Joan Maragall: Col·lecció visual de la vida i l'obra de l'autor eller direkte fra Memòria Digital de Catalunya
Armenia under VM i friidrett 2017

Resultater

(q – kvalifisert, NM – intet gyldig resultat, SB – årsbeste)
Cordelierklubben

Cordelierklubben (fra cordelier, en fransk betegnelse for de fransiskanske observanter, en gren av fransiskanerordenen) var et folkelig og radikalt politiskt selskap under den franske revolusjon. Cordelierklubben ble opprettet 27. april 1790 og fikk sitt navn av at man til å begynne med hadde et gammelt fransiskanerkloster som møtelokale.
De fleste av dens ledende ledere ble henrettet da revolusjonen tok en ny vending i 1794. Den hadde da utspilt sin rolle, men bestod formelt frem til april 1795.
Høyfjellsbakkefly

Utseende

En middelsstort (vingespenn 33–37 mm), gulbrunt nattfly. Forvingen har lyse nyre- og ringmerker, området mellom dem er gjerne mørkt.

Levevis

Arten lever i fjellet, der larvene lever blant annet på blåbær og tyttebær.

Utbredelse

Den er utbredt i Alpene, det nordlige Fennoskandia, det nordlige Russland og Yukon og Alaska i Nord-Amerika. I Norge finnes den på Dovrefjell og i fjellområdene fra Nordland til Finnmark.
Eystein Weltzien

Meritter

Eystein Weltzien har VM-bronse i orientering fra 1974 og VM-gull i stafett fra 1978. Han har NM-gull i langdistanse fra 1972, 1974 og 1975, og fikk kongepokalen i 1974.
Weltzien ble en sentral person i det norske orienteringsmiljøet og var landslagstrener for det norske orienteringslandslaget på 1980-tallet.
Eystein Weltzien har også 5 stafettgull fra NM i langrenn, 1972 til 1976.
Eystein Weltzien ble tildelt Egebergs Ærespris i 1975 for sine meritter innen orientering og langrenn. Han ble også tildelt Tønsbergs Blads Kristina-statuetten i 1974.
Eystein Weltziens sønn Audun og datter Ingunn var begge på det norske orienteringslandslanget. Hun er også tidligere langrennsløper med blant annet deltakelse i junior-VM (2006).
Synergisme (teologi)

Synergisme, teologisk, sikter til et samarbeid (fra gresk: syn – sammen, erg – å arbeide). I denne teksten er det brukt om samarbeid i forbindelse med frelsen.
Innen kalvinismen blir synergisme brukt for å beskrive den arminianske læren om frelsen, selv om flere arminianere ikke vil være enig i denne karakteristikken. I henhold til kalvinismen er synergisme en beskrivelse av at Gud og mennesket samarbeider om frelsen, eller nærmere bestemt om gjenfødelsen.
Den kalvinske tenkeren John Hendryx sier det på denne måten: Synergisme er «...læren om at det er to effektive krefter som tar del i gjenfødelsen, nemlig den menneskelige vilje og Den helligånd, og på den måten samarbeider. Utgangspunktet for denne læren er at sjelen ikke er helt fortapt i syndefallet og har ikke tapt all sin hellighet, eller mistet sin kraft til å sørge for seg selv.»
Med andre ord: Gud har gjort sin del, og mennesket må gjøre sin del.
Tønne (tørre varer)

Tønne er et gammelt hulmål for tørre varer. En tønne tørr vare, f.eks. korn tilsvarer 138,97 liter. (For flytende varer utgjorde en tønne 115,81 liter). En tønne poteter utgjør ca. 100 kg. En tønne korn består av fire fjerdinger, hver på 34,71 liter.
Volumet i en tønne har variert gjennom tidene, herunder også mange lokale variasjoner .
Auburn Correctional Facility

Auburn Correctional Facility er et delstatsfengsel ved State Street i Auburn i Cayuga County i delstaten New York i USA, bygd på land som en gang i tiden tilhørte indianerstammen Cayugafolket. Klassifiseringsmessi er det et maksimumfengsel.
Det ble bygd i 1816 som Auburn Prison, og var det andre delstatsfengselet i New York (etter Newgate i New York City, 1797-1828), og det var her den elektriske stol første gang ble benyttet i 1890. Fengselet har gitt navn til Auburnsystemet, et program som ble tillempet på 1800-tallet for rehabilitering av fanger. Fengselet byttet navn till Auburn Correctional Facility på 1970-tallet.
Prosopocoilus (Cladognathinus) decipiens

Utseende

En stor (hannene opptil 68 millimeter), avlang, svart hjortebille, pronotum og delkkvinger ofte med oransje ytterkanter. Hannen har svært lange kjever, disse er nokså jevnt krummede. Kjevene har en kraftig tann ved roten og en noe mindre tann litt utenfor midten, i den ytre delen spredte, fine tenner. Hodet er litt bredere enn langt, i pannen rundet innsvinget. Antennene har en tre-leddet vifte. Pronotum er betydelig bredere enn langt, forkanten innsvinget på hver side av midten. Dekkvingene er glatte og nokså blanke. Beina er svarte. Hunnen er mye mindre enn hannen, uten forstørrede kjever, kroppsformen bredere. Hodet er tett og kraftig punktert.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten lever på Java.
S-10-missilet

SS-N-21 Sampson (S-10 «Granat») er et russisk ubåtbasert kryssermissil med marsjfart 0.7 Mach og skuddvidde på 2900 km. GRAU-indeks er 3K10.
Roi

Om sangen

«Roi» ble skrevet av Hassani og den franske duoen Madame Monsieur, som representerte Frankrike i Eurovision Song Contest 2018 med sangen «Mercy».

Eurovision Song Contest

6. desember 2018 ble Bilal Hassani bekreftet som en av 18 deltakere i den franske musikkonkurransen Destination Eurovision 2019 med sangen «Roi». Han kvalifiserte seg til finalen fra den første semifinalen 12. januar 2019, etter å ha kommet på førsteplass hos juryene og i telefonavstemningen. Han vant deretter finalen 26. januar etter å blitt nummer fem hos de internasjonale juryene. Han fikk imidlertid nok poeng i telefonavstemningen til å vinne hele konkurransen.
Sangen ble dermed Frankrikes bidrag i Eurovision Song Contest 2019, der den deltok i finalen lørdag 18. mai i Tel Aviv i Israel. Sangen endte til slutt som nummer 16 av 26 med 105 poeng.

Musikkvideo

15. februar ble sangens offisielle musikkvideo sluppet på YouTube. Musikkvideoen finner sted på et stort teater, der Hassani sitter i garderoben sin bak scenen. Filmen viser først Hassani uten sminke og sin velkjente bobfrisyre-parykk. Han går deretter på scenen og synger «Roi». Fremføringen er tydelig inspirert av Édith Piafs kjente chanson-opptredener.
Sjarlatan

En sjarlatan søker å bedra andre gjennom å gi seg selv, sitt arbeid, sin eiendom og så videre høyere verdi enn de egentlig har. 
Ordet kommer til norsk fra fransk charlatan, som ble brukt om selgere av medisiner som gjerne kunne kunngjøre sitt nærvær med musikk og et lite friluftsunderholdningsopptrinn. Den mest kjente av de parisiske sjarlataner var Tabarin (egentlig  Anthoine Girard, ca 1584–1633), som satte opp sin scene på Place Dauphine der i byen i 1618, og hvis commedia dell'arte inspirerte sketsjer og farser, som i sin til inspirerte Molière. Ordet kan også spores til spansk; charlatán, en uvettig ordrik pratmaker. Etymologer mener å kunne spore ordet tilbake til et italiensk startpunkt. Det hevdes da å være en sammendragning av italiensk ciarlare, å «skravle»; eller fra cerretano, det vil si en person fra Cerreto, en landsby i området Umbria som var kjent for sine bløffmakere.
Fuglesteg

Fuglesteg er en gård 630 moh på en fjellhylle over Fortun i Luster kommune i Sogn og Fjordane. Gården ble bygget i 1830 av Sylfest Ormeli, som i fem år bar stein til huset før han fortalte sin kone om byggeplanene. All stein på gården ble brukt til hovedhuset, som er femten meter langt og åtte meter bredt i to fulle etasjer. Murene i huset er mer enn en meter tykke. Mellom steinene er det pakket jord, og så lenge byggverket ble holdt tørt, var det svalt om sommeren og greit å bo i om vinteren. 
Gården, med både våningshus og fjøs, brant ned i 1985. Bare steinveggene stod igjen, og når det kom fuktighet til, ble steinene sprengt ut av muren. Men i år 2000 ble det tatt et initiativ av Luster Turlag for å restaurere bygningene. I tillegg til 2500 dugnadstimer er det brukt 2,1 millioner kroner på prosjektet. Pengene ble skaffet til veie av familien, Luster kommune, Olav Thon og Fylkesmannen i Sogn og Fjordane. I tillegg ble det gitt tippemidler til prosjektet. 
Christian Sulheim, som i sin tid ledet organisasjonen Norsk Kulturarv, mente Fuglesteg var Norges svar på Keopspyramiden i Egypt. 
For å komme til Fuglesteg, må man gå fra fylkesvei 55 i Fortun. Turen dit tar et par timer, den går i bratt terreng, men på fin vei og sti. Stedet er nå en hytte i Den Norske Turistforenings løypenett, men den har ikke vertskap. Fuglesteg har 23 sengeplasser.
Tertitten (barne-tv)

Tertitten var en programserie for barn på NRK Fjernsynet i 1969 og 1970.
Programmene ble sendt hver lørdag, og hver episode varte om lag 12 minutter. Jon Skolmen var programleder for serien. Han var utkledt som jernbanekonduktør, og hvert program startet med at han heiste opp en persienne som dekket hele tv-skjermen. Den engelske tegnefilmen Tøffe, det lille lokomotivet (engelsk originaltittel: Ivor the Engine, basert på historier av Oliver Postgate), om damplokomotivet Tøffe og lokomotivfører Snillesen, utgjorde en vesentlig del av hvert program.
Looking for Alaska

Handling

Boken begynner med at hovedpersonen Miles Halter skal reise hjemmefra for å begynne på en kostskole i Alabama. Foreldrene arrangerer en avskjedsfest for han, og de blir skuffet når bare to personer dukker opp til tross for at dette ikke ser ut til å påvirke Miles. Han bruker François Rabelais' siste ord for å forklare hvorfor han drar hjemmefra; «I go to seek a Great Perhaps». Dette sitatet blir det filosofiske fokuspunktet for romanen.
Louis Antoine de Saint-Just

Liv og virke

Saint-Just ble født som sønn av en rytteroffiser. Han skrev i 1789 et anonymt dikt, Organt, au Valican, som viser løs moral og stor lettsindighet. Men gjennom studiet av oldtiden vendtes hans livssyn i beundring for spartanerne, romerne og stoikerne.
Rousseaus tanker grep ham, og Rousseaus ideale stat beskrevet i Du contrat social kom til å stå for ham som det politiske mål. Da han ble medlem av Nasjonalkonventet i 1792, som den aller yngste der, sluttet han sig straks til Berget og mest av alle til Robespierre (kalt «den ubestikkelige»), hans ideal av en statsmann. De to menn lignet også på hverandren meget i karakter, men i handlekraft og mot overgikk Saint-Just langt Robespierre.
Han steg raskt i gradene, og ble en viktig leder i Den første franske republikk. Saint-Just krevde at Ludvig XVI måtte henrettes.  Han så helt bort fra Forfatningen av 1791 og krevde dødsstraffen fordi den tidligere kongen var, etter hans mening, en folkets fiende og forbryter mot folkeretten. Han  forlangte henrettelsen fullbyrdet uten oppsettelse eller appell til folket.
Snart steg hans innflytelse, og til dette bidrog også hans ytre. Han var en statelig og vakker mann med sorte øyne, høytidelig og fornem avf vesen, og tilstrebet alltid å tale fyndig og knapt. Camille Desmoulins sa ironisk om Saint-Just at han bar sitt hode, som det var det høyærværdige sakramente. Hans politiske streben gikk ut på å samle makten under konventets eneherredømme, å holde styret i departementene under streng oppsikt og slå all partidelingens ånd ned. Derfor virket han ivrig for at å styrtet gironden, Jacques Hébert og Georges-Jacques Danton.
Saint-Just var også forfatter av den radikale franske grunnloven av 1793.
Som Robespierres nærmeste fortrolige satt han sammen med ham i den mektige Comité de salut public (Velfredskomiteen). Han ble sendt som kommissær til fronten under Revolusjonskrigene mens krigen gikk dårlig for Frankrike. Her innførte han streng disiplin og er blitt betegnet som en av årsakene til at krigslykken snudde. Da han kom tilbake til Paris hjalp han Robespierre med å konsolidere sin makt. Dette skjedde på en nådeløs og blodig måte. I løpet av hans relativt kort tid på historiens scene ble Saint-Just skrekkveldets ansikt utad, kalt for «dødens engel», og fylt av mørk energi og nidkjærhet. Han organiserte arrestasjonene og henrettet mange av de mest kjente figurene i revolusjonen.
Tilslutt ble Saint-Just selv arrestert i den voldelige episoden av 9 Thermidor, og giljotinert den neste dagen 28. juli 1794 sammen med Robespierre og deres allierte. I den franske revolusjonens historie, markerte deres død slutten på skrekkveldet. Han ble 26 år gammel.
Regn (film)

Handling

Handlingen foregår i Bergen anno 1912, sosial nød, klasseskille, depresjon. Hovedpersonen er Herdis, en pike på åtte år fra det bedre borgerskap. Hennes verden går i knas når familien går i oppløsning.
Brachysarthron

Utseende

Middelsstore (8 - 12 millimeter), avlange, blanke, svarte trebukker med metallisk blå eller grønne dekkvinger. Antennene er noe lengre enn kroppen, i alle fall i spissen sagtakkede. Pronotum er tønneformet, innsnevret ved roten. Beina er forholdsvis lange med utpreget klubbeformede lår.

Utbredelse

Slekten er utbredt i det sørlige og vestlige Afrika.
Gangsterpresten

Handling

Den tilsynelatene gudfryktige presten Van Horne (Mitchum), på reise til Mexico, får av oberst Santillas (John Colicos) et ultimatum: Henrettelse eller uskadeliggjøring av en mektig bandeleder som truer nasjonen. Presten velger det siste og står dermed overfor en svært vanskelig oppgave.
Photographing a Ghost

Photographing a Ghost er en britisk kortfilm fra 1898 som ble regissert av George Albert Smith. Den er om en fotograf som prøver å ta et bilde av et spøkelse, men mislykkes gang på gang.
Revolusjonær sosialisme

Revolusjonær sosialisme refererer til former for sosialisme som mener at en sosial revolusjon er nødvendig for å gjennomføre en overgang fra kapitalisme til sosialisme. En revolusjon trenger ikke nødvendigvis å være et voldelig opprør; det er definert som en overtakelse av makten fra massebevegelser blant arbeiderklassen, slik at staten er direkte kontrollert av av arbeiderklassen, i motsetning til kapitalistklassen og deres interesser. Revolusjonære sosialister mener at en slik tilstand er en forutsetning for å etablere sosialisme, og at sosialisme i seg selv er en revolusjon, ikke en reform.
Revolusjonær sosialisme omfatter flere sosiale og politiske bevegelser som kan definere «revolusjon» forskjellig fra hverandre. Disse inkluderer bevegelser basert på marxistisk teori, deriblant bevegelser basert på leninismen og teorien om fortroppsledet revolusjon, som marxismen-leninismen, trotskismen, maoismen og titoismen, samt former for ortodoks marxisme, som luxemburgisme, impossibilisme, deleonisme og mensjevisme. Begrepet inkluderer også ikke-marxistiske bevegelser som anarkismen, revolusjonær syndikalisme og noen former for demokratisk sosialisme, som sandinisme og sosialisme for det 21. århundre.
Begrepet brukes i kontrast med reformismen fremmet av sosialdemokrater, som ikke er antikapitalistisk i grunnen. Revolusjonær sosialisme står i motsetning til bevegelser som ønsker å gradvis begrense de økonomiske og sosiale problemene med kapitalismen gjennom gradvis politisk reform.
Grunnlaget for revolusjonær-materialistisk sosialisme ble beskrevet i boken Den hellige familie av Marx og Engels
Fidel Castro, Che Guevara og Mao Zedong har vært uttalte tilhengere av en revolusjonær sosialisme.

Norge

I Norge har flere grupperinger og partier støttet en revolusjonær sosialisme. Arbeiderpartiet opplevde intern splittelse omkring synet på revolusjon i 1918. På 1930-tallet forlot partiet den revolusjonære linjen og ble mer reformatorisk.
I Norge i 2018 mener Tjen folket at revolusjon med våpen er den eneste måten å oppnå et sosialistisk samfunn på. Norges Kommunistiske Parti støtter også sosialistisk revolusjon, og sier i 2018 at de støtter en fredelig vei til sosialisme, men at kapitalen kan trekke våpen, og at «derfor kan folket ALDRI gi fra seg den demokratiske nødvergeretten».
Leder for partiet Rødt, Bjørnar Moxnes sier at: «Det [prinsipprogrammet] er krystallklart på at en sosialistisk revolusjon skal foregå demokratisk og fjerner flere uklare formuleringer».
Studium Actoris (teater)

Studium Actoris er en norsk teaterensemble stiftet i Bodø i 1989 under navnet Polar Plexus. I 1997 flyttet teatret til Fredrikstad.
Ensemblet har i årenes løp skilt seg ut takket være innhold, bredde og mangfold i sin virksomhet, som omfatter eksperimentell scenekunst, utforskning i skuespillerfaget, komiske familieforestillinger, internasjonale gjestespill, seminarer og verksteder for utvikling av skuespillerfaget, små og storstilte lokale arrangementer for folk flest.

Grunnleggere

Studium Actoris ble grunnlagt i Bodø av den italienske skuespilleren Paolo Martini og den norske skuespilleren Jannicke Stensnes. 
Roger Rolin fra Institutet för Scenkonst har vært gruppens regissør fra begynnelsen. I 1992 flyttet gruppen til Sør-Norge og ble gjestet først av Skuespillerkompaniet på Gvarv, senere av Grenland Friteater i Porsgrunn. Teatergruppens har nå to faste medlemmer, Paolo Martini og Jannicke Stensnes, som har samarbeidet siden 1984. Begge har sin faglige bakgrunn fra det svenske Institutet för Scenkonst, som var ledet av Ingemar Lindh. 
Etter en del år på flyttefot rundt om i Norge, etablerte ensemblet seg i Fredrikstad i 1997. Gruppen har sine arbeidslokaler i "Værste'"-området på Kråkerøy i Fredrikstad. I Østfold har Studium Actoris og deres nære samarbeidspartnere fortsatt å utvikle sin virksomhet, både i lokalsamfunnet og i teatermiljøet i Norge og Europa.

Videre utvikling

Siden 1999 er Studium Actoris initiativtager og kunstnerisk ansvarlig for gatefestivalen Folkigata og gjestespillet SAFT - Scenekunst Adresse Fredrikstad, hvor internasjonale teatergruppe, kunstnere og musikere besøker «Plankebyen» med sitt kunstnerisk uttrykk. I årenes løp har de arrangert mange titalls gjestespill, fra kompanier og enkeltstående utøvere som Grenland Friteater, Green Ginger, Enrico Bonavera, Odin Teatret, Paolo Nani, Beppe Gambetta, Institutet för Scenkonst, Nola Rae, Leris Colombaioni med flere.
Teatergruppen mottar fast driftstøtte fra Fredrikstad kommune og Østfold fylkeskommune. Siden 2007 mottar Studium Actoris også støtte fra Norsk kulturråd, via post 74 i Statsbudsjettet. I 2015 kunngjorde Kulturrådet at de vurderte å fase ut støtten til Studium Actoris. Gruppen fikk likevel midler i revidert statsbudsjett for 2016, men i 2017 ble det gjort kjent at Kulturrådet på nytt hadde til hensikt å redusere støtten i 2018. Scenekunstkompaniet opplyste da at det var risiko for at budsjettkuttet ville innebære nedleggelse av kompaniet. I rådsmøtet i desember 2017 stadfestet Kulturrådet at det aktet å utfase Studium Actoris. Studium Actoris‘ utfasing vekket stort internasjonalt engasjement. Kompaniet ble, desember 2018, med hjelp av engasjerte kulturpolitikere fra Østfold og fra Stortingets kulturkomité ført tilbake på statsbudsjettet  For 2018 fikk Studium Actoris bevilget kr 500 000- i fast driftstilskudd fra Kulturdepartementet over post 78, og kr. 305 000,- fra Kulturrådet.
York Factory

York Factory var en bosetning og en handelstasjon beliggende på sydvestsiden av Hudsonbukta i det nordvestre Manitoba, Canada, ved munningen av Hayes River om lag 200 km. syd sydøst av Churchill. Bosetningen var hovedkvarteret til Hudson's Bay Companys nordlige avdeling fra 1821 til 1873. Det fortsatte å operere som en handelstsjon i over 270 år frem til 1957 da Hudsons stengte det.

Historie

Gjennom 1600-tallet og sent på 1800-tallet var York Factory og dets forgjenger en sentral base for Hudson's Bay Company's (HBC)'s kontroll med pelshandelen og andre forretninger i Rupert's Land og det enorme territoret som omfattet hele nedbørsområdet til Hudson Bay, det som nå danner mye av Canada.
Dette historiske stedet er nå bemannet av det canadiske parkvesen Parks Canada fra juni til september. Arkeologiske utgravninger fra 1700-tallets "octagon" har pågått siden 1991.
Eyres Bay

Eyres Bay er en bukt som ligger mellom vestsiden av Browning Peninsula og fronten av Vanderfordbreen i sørenden av Windmill Islands. Den ble først kartlagt etter flyfoto tatt av U.S. Navy Operasjon Highjump og Operasjon Windmill i 1947 og 1948, og ble navngitt av Advisory Committee on Antarctic Names etter fenrik David L. Eyres i U.S. Navy som var ved Wilkes Station i 1958.
Valen (Bindal)

Valen er en fjordarm av Kjella på sørsiden av øya Austra i Bindal kommune i Nordland. Fjorden har innløp mellom Skjelveneset i nord og Hålopneset i sør og strekker seg 4 kilometer sørvestover inn til Bogen i bunnen av fjorden. Ved Bogen går Valastraumen videre sørover til Årsetfjorden i Nærøy kommune i Trøndelag.
Fylkesvei 771 går langs nordsiden av fjorden.
Paradandamis

Utseende

En middelsstor (ca. 15 millimeter), slank, brungul trebukk. Antennene er tynne og noe kortere enn kroppen hos hannen. Fasettøynene er store og litt utstående, kjevene ikke forstørrede. Pronotum er nærmest rektangulært med litt rundede sider, uten pigger. Dekkvingene er parallellsidige med avrundede  "skuldre", grovt og tett punkterte.

Utbredelse

Arten lever på Seychellene.